انه رب العباد وخير زاد. بسمه الكافي تمسك. انا رأيت انا رحيت الرزق لو تحس بالاختناق كل هم حماتي مات كله محزون كسير يحمل اما الكبير ليس غير الله يرجى. انه نعم النصر
السلام عليكم ورحمة الله وبركاته. اخواني واحبابي في الله. وصلنا لاخر حلقة في اسم الله الكافي. واخطر حلقة اسم الله الكافي وصناعة الحياة. اسم الله الكافي بيغير ايه في شخصيتك؟ بيغير ايه في طريقة تفكيرك؟ بيزرع معاني ايمانية ايه في قلبك؟ وصلنا لاهم نقطة في
مع اسم الله الكافي. ايه هي التوجيهات الحياتية؟ اللي اسم الله الكافي بيوجهنا لها. وصلنا للرسايل الربانية اللي ربنا يريد ان احنا نطبقها من خلال معرفتنا باسم الله الكافي. آآ وصلنا للحاجات اللي اسم الله الكافي بيغيرها في شخصيتنا وبيغيرها في
نفسيتنا وصلنا للمعاني الايمانية والمقامات القلبية. اللي اسم الله الكافي بيزرعها جوانا. وصلنا للحاجات اللي اسم الله الكافي بيغيرها في حياة والروشتات العلاجية اللي اسم الله الكافي بيحل بها مشاكل حياتنا. لو اسم الله الكافي يا جماعة وجه لنا الرسايل. هيقول لنا ايه
من اعظم التوجيهات الحياتية لاسم الله الكافي. احزر احزر من اللي انا بسميه وعزرا في التسمية الاستغناء الغبي يعني ايه؟ ان ربنا الكافي اه طبعا خلاص. بما ان ربنا هو الكافي. ازا انا مش محتاج حد جميل وبعدين مش محتاج ان انا اتحمل اي حد ولا اصبر على عيوب
في شخصية اي حد من اللي حواليا اي حد يضايقني هاعمل له شيفت ديليت من حياتي. لو انت فكرت بالطريقة دي هتلاقي نفسك في الاخر بقيت وحيد في الحياة وده غلط
استغناءك بالله واستكفاءك بالله. لا يعني ابدا انك تدي كارت احمر من حياتك. لكل حد زعلك او ضايقك. انت محتاج الناس. ودي سنة من سنن ربنا في الحياة ولازم تبقى انسان واقعي. ولازم تسعى لسد احتياجاتك بنفسك. وانت بتطلب من ربنا ان هو يسد لك احتياجاتك. فالله يساعد
الذين يساعدون انفسهم من التوجيهات الحياتية لاسم الله الكافي. احذر من صناع النيجز دور حرامية عمرك الحرامي اللي بيسرق فلوسك ده بيسرق فلوس انما اللي بيسرق عمرك. احزر من صناع الاحتياجات. السوشيال ميديا مصابتها انها بتزرع جواك احتياجات وهمية
لما تشوف حياة الملوك، لما تشوف حياة الامراء، لما تشوف حياة الاغنياء، لما تشوفي حياة المشاهير، لما تشوف ملكات جمال العالم، لما تشوفي اجمل شباب في العالم النيدز والاحتياجات اللي بيزرعوها جواك وجواك انت فعلا مش محتاجها
فاحزر من دول من التوجيهات الحياتية الخطيرة لاسم الله الكافي. احزر من انك تقعد تطلب حاجة معينة من ربنا ليل نهار. وانت فاكرها احتياج يا ساسي مش هتوصل للسعادة ولا للنجاح. من غير ما ربنا يديها لك. والحاجة دي ممكن تكون سر خراب حياتك لو اتحققت. دي مش احتياج دي كارسة. شف
الاية المزهلة اللي ربنا بيصور فيها مدى جهل الانسان بايه هو الخير وايه هو الشر في احتياجاته؟ قال الله عز وجل ويدعو الانسان شر دعاءه بالخير الاية بتصور لك منزر واحد قاعد يقول يا رب اتجوز فلان. يا رب آآ
انا ما اقدرش اعيش من غير فلانة وهي لو اتجوزها هتبقى اكبر سبب لتعاسته في الحياة. فلما تطلب احتياج من ربنا وتلاقي الاجابة ما بتجيش اطلب من ربنا انه لو خير يعمله لك. ولو شر يصرفه عنك. اتعلم استخارة الله. قبل كل امر تقدم عليه لازم تستخير ربنا. لان ممكن يكون الحاجة اللي انت
تموت عشان توصل لها. ممكن تكون شر اصلا مش خير. فسبحان الذي يعلم الغيب. والله يعلم وانتم لا تعلمون. ولما تطلب من ربنا حاجة وتتأخر عليك اجابتها اوعى تظن ان ربنا سبحانه وتعالى بيأخر عنك خير. ولكن قد يكون ربنا بيصرف عنك الشر. من التوجيهات الحياتية اللي اسم الله
كيفي احذر من الطمع في الاحتياجات. انك تبقى نفسيا عاوز كل حاجة لازم تعرف ان ما حدش بياخد كل حاجة. خد بالك دي سنة من سنن ربنا في الحياة. يعني الدعاء هيحقق لك احتياجات كتير ولكن انك تفتكر انك في الدنيا
ربنا سبحانه وتعالى هيغير لك سنن الحياة كلها عشانك ده مش هيحصل. انا مش باقول لك ما تطلبش من ربنا. انا باقول لك اطلب واطلب واطلب فان الله لا لا تعظمه شيء اعطاه. الانبياء طلبوا من ربنا لدرجة ان نبي من الانبياء قال لربنا هب لي ملكا لا ينبغي لاحد من بعدي. لكن ما
ان الدنيا في لحزة من اللحزات هتبقى جنة الدنيا مش هتبقى جنة يا جماعة. الدنيا دنيا والجنة جنة. الدنيا دار ابتلاء. هيفضل فيها مشاكل مهما عملت. عمرك ما هتاخد كل متع الدنيا. ولا هتاخد كل
كل احتياجاتك في الدنيا. ولا هتوصل لاشباع كامل لكل رغباتك في الدنيا. لازم هيبقى في ابتلاء. لازم هيبقى في ابتلاء فيها. اوعى تنسى الحقيقة دي يعني الدعاء ممكن يغير حياتي؟ اه طبعا ممكن يغير حياتك. الدعاء بيغير حياتك. ممكن تاخد به احتياجات كتير جدا في حياتك يقين
اذا هتاخد به فوق ما تتخيل ولكن مهما حصل الدنيا مش هتبقى جنة افتكر ده كويس اوي وبطل طمع من التوجيهات الحياتية لاسم الله الكافي. انك لازم تفهم انك محتاج حاجات كتير اوي اوي اوي. واعباء حياتك كتير اوي. والحل
الوحيد لحمل كل الاعباء عنك هو قوة الاتصال بالله الكافي وكثرة الدعاء. وانك تعرف ان ربنا كافيك حاجات كتير اوي فلازم على النعم اللي اداها لك. وانت مش باصص لكل اللي ربنا اداه لك. آآ لان انت مركز مع اللي انت لسة ما خدتوش. زي ما انت محتاج للعواطف
والتفاهم والاحترام والفلوس والحرية والاكل والشرب والدخل السابت. انت برضو محتاج للدين. والهداية والاتصال بالدعاء وسماع الدروس الوعظية والمقاطع الايمانية ولا ممكن قلبك يصدي وتنتحر في الاخر. زي ما انت محتاج للاسرة والعيلة والسند ومحتاج تحقق زاتك
احلامك ومحتاج تحس بالانجاز وتحس بالقيمة. انت كمان محتاج للتواصل الروحي مع الله. ومحتاج للاتصال بالغيب. ومحتاج للاتصال بما فوق وايه اللي انت ممكن في الاخر قلبك يصدي وممكن توصل لامراض نفسية لا حصر لها. فلازم تفهم ان احتياجاتك مش مادية
وجسدية بس ولكن احتياجاتك الروحية من الله الكافي اعظم الف مرة من احتياجاتك الجسدية والمادية. من التوجيهات الحياتية لاسم الله الكافي اوعى تيأس من ديونك مهما زادت. اجري على الكافي. وافتكر كويس اوي ان السيناريو اللي ربنا هيسد به ديونك عنك. انت مش لازم تبقى متخيله او متوقعه
ولكن ربنا هيؤدي عنك. اوعى تنسى دعاء سداد الدين. اوعى تنسى اللهم اكفني بحلالك عن حرام واغنني بفضلك عمن سواك. الدعاء ده يا جماعة ما ينفعش انك تنساه ابدا ولازم تبقى فاهم كل كلمة فيه. كلمة حرامك اغنني بحلالك عن
عن حرامك. كلمة حرامك في الدعاء هنا كلمة مرعبة. ترعبك من انك انت تقرب من اي حاجة اسمها حرام. تخيل لو ملك من الملوك جاب واحد قال له القصر ده
ده كله عشانك. الجناين والفواكه اللي فيه عشانك. الاكل اللي في المطابخ اللي فيه عشانك. النعيم اللي فيه عشانك الا اوضة واحدة. اوضة واحدة بس. دي فيها حريم السلطان اوعى تقرب منهم. تخيل لو الراجل ده ساب كل النعيم اللي في القصر ودخل الاوضة دي. الملك يعمل فيه ايه؟ اهي كلمة حرامك في دعاء اللهم
واكفني بحلالك عن حرامك بتفكرك بالاوضة دي. بتفكرك ان كل حاجة ربنا سماها حرام. دي حرمة من حرمات الله سبحانه وتعالى. اوعى تقرب منها عشان ما تتحرمش من عطاء اسم الله الكافي لك في الحلال. لانك هتاخد رزقك هتاخد رزقك. يا هتاخده بالحلال يا هتاخده بالحرام. الله
تعالى يقول واسألهم عن القرية التي كانت حاضرة البحر. اذ يعدون في السبت اذ تأتيهم حيتانهم. وقفت قدام كلمة حيتانهم دي يعني ايه حيطانهم؟ هو آآ هي الحيتان بتاعتهم! دي حيتان في البحر اصلا وهم شايفينها من بعيد كأن ربنا سبحانه وتعالى بيقول معنى جبار
جماعة بيقول ان الحيتان دي رزقهم. لو كانوا صبر وما خدوهاش بالحرام كانوا خدوها بالحلال. ولكن هم استعجلوا وخدوها بالحرام. عشان كده لازم افهم الدعاء ده ولازم تدعي به ربنا على طول. اللهم اكفني بحلالك عن حرامك. واغنني بفضلك عمن سواك
التوجيهات الحياتية لاسم الله الكافي. اوعى تلجأ لسد احتياجاتك الكتير بوسائل حرام. ربنا الكافي مش الحرام هو الكافي. مش الربا هو الكافي. مش الزنا هو الكافي، مش الخيانة الزوجية هي الكافي، مش الرشوة هي الكافي. ما حدش هيقدر يكفي احتياجاتك الا الله الكافي. سبحانه وتعالى. من التوجيهات
لاسم الله الكافي. احمد ربنا. احتياجات الانسان لا تطاق. فاحمد ربنا. واعرف ان ربنا شايل عنك احتياجات كتير. فلازم تعرف ربنا عمل لك ايه وتحمد ربنا الكافي من التوجيهات الحياتية لاسم الله الكافي. انك لازم تعرف ان حاجات كتير من اللي احنا مضيعين عمرنا فيها عشان نحصلها
هي مش احتياجات اصلا هي دي عاملة زي الشلن اللي انت حاطه على عينيك وبتقول الدنيا سودا. لو بعدته عن عينك هتكتشف ان الدنيا واسعة وكبيرة ومنورة وان كل اللي انت كنت معتقد
انه سادد الدنيا عنك ومجرد شلن. انا محتاج اتفرج على مسلسلات. انا محتاج البس زي المجتمع بتاعي من البراندات. انا محتاج اركب عربية ما تقلش عن المديرين اللي زيي في الشركة راكبينها. آآ في الشغل اللي انا فيه. ما تكترش احتياجاتك
لان كل احتياج عندك تمنه تلات اربع سنين من عمرك عشان تحصله. وربنا ما ادكش عمر نوح خد بالك. فانت عشان تاخد ماجستير تلات اربع سنين. طب عشان تاخد دكتوراة محتاج اربع خمس سنين. طب عشان تحوش مبلغ تأمن به مستقبلك محتاج عشر سنين غربة. طب عشان تشتري شقة تمليك محتاج
عشر سنين شغل! طب عشان تعلي موديل العربية محتاج سنتين شغل! ده معناه ايه معناه انك لازم تعرف الفرق ما بين الاحتياجات الحقيقية والاحتياجات الوهمية. لازم تعرف ان الاحتياجات الحقيقية اللي سعيك فيها عبادة آآ آآ دي حاجة انت لازم
محددة من اولها. لازم تفرق بين الاحتياجات الحقيقية اللي سعيك فيها عبادة. واللي تستاهل انك تنفق جزء من عمرك فيها الاحتياجات الوهمية اللي انت بتضيع عمرك وانت بتجري وراها. عايز اقول لك خاف على عمرك شوية
خاف على عمرك شوية لانك مش جاي الدنيا دي تسد احتياجاتك. لازم تفهمي ده كويس جدا. انت جاي الدنيا هنا تحصل تمن الفردوس الاعلى. فاوعى تنسى ده تفتكر ان انت ما عندكش الا عمر واحد. هدفه الاساسي مش سد احتياجاتك الدنيوية. ده غلط. هدفه الاساسي تحصيل تمن الجنة. وانت
جزء كبير من عمرك في سد احتياجاتك الدنيوية عشان تبقى مستقر دينيا وانت بتحصل تمن الجنة. هل انت حصلت ربع تمن الجنة؟ هل انت حصلت نص تمن الجنة لحد دلوقتي يا جماعة احنا وصلنا لفين ؟ يا جماعة عارفين التلاتة اللي كانوا طالعين برج ستين دور! فكان الاسانسير عطلان فقالوا نسلي نفسنا! واحنا طالعين
على السلم كل واحد يحكي حكاية مسلية لمدة عشرين دور. اول واحد كان لطيف وظريف وفرفوش. قعد يحكي لهم بقى عن الرياضة والماتشات واللعب عشرين دور. كانوا سعداء جدا. تاني واحد كان انسان جد جدا في حياته بيحب النجاح بيحب الانجاز. قعد يكلمهم عن اسرار النجاح في الحياة وقواعد الانجاز في الحياة
وقصص الناس اللي نجحوا عشرين دور وكانوا مبسوطين جدا. بعد كده التالت كان انسان كئيب وخنيق. قعد يكلمهم عن الامراض والمصايب والابتلاءات لحد ما وصلوا لباب الشقة بعد ستين دور. اول ما وصلوا لباب الشقة فواحد بيقول للتاني هات مفتاح الشقة. قال له مفتاح ايه؟ هو انت مش معك المفتاح؟ بصوا
التالت المفتاح فين التلاتة افتكروا انهم نسوا المفتاح مع غفير العمارة. هو هو ده حال البشر يا جماعة في الستين سنة اللي الانسان بيعيشهم في الدنيا. اول عشرين سنة يفضل ملهي في اللعب والانبساط. زي صاحبنا الاول بتاع اول عشرين دور بالزبط
تاني عشرين سنة بيفضل ملهي في النجاح وتحقيق طموحاته. في الدنيا زي صاحبنا التاني بالزبط. تالت عشرين سنة بيبقى مشغول في الامراض ومضاعفات الامراض استنقاز صحته عشان ما ينهرش ويوصل للشيخوخة. زي صاحبنا التالت بالزبط. وفي النهاية بيكتشف الانسان وهو بيموت. انه نسي يحصل تمن الجنة. انه
اقعد مشغول باحتياجاته الدنيوية ونسي احتياجاته الاخروية. هو احتياجاتك الدنيوية تنسيك احتياجاتك الاخروية. اوعى السوشيال ميديا تضحك عليك وتزرع فيك احتياجات وهمية. اوعى شركات التسويق تضحك عليك. وتزرع عندك احتياجات وهمية تفضل عمرك تجري. عشان السيراميك النوع الفلاني. اركبه في الحمام
بيتي والتلاجة النوع الفلاني لازم تبقى في بيتي. والاجهزة الكهربائية الماركة الفلانية والشقة الدوبلكس او الفيلا في الكمبوند الفلاني والبس براندات انا وولادي. ومراتي تشتري ميكاب واكسسوريز من المول الفلاني. وفي النهاية
تمن الجنة وتمن الفردوس الاعلى. الحياة مش ماراسون جري يا جماعة. الحياة مش لهاف. وراء تحقيق احتياجاتك الدنيوية. ورفع مستوى معيشتك ودخلك وبس من التوجيهات الحياتية لاسم الله الكافي. قول رسول الله صلى الله عليه وسلم في الحديس الصحيح. من استكفى كفاه الله. الاستكفاء بالله
خلي كل املك على الله. واجه الخوف من المجهول بالله. اجري على الله في اي ازمة لو حصل لك ابتلاء ايقن ان فيه حكمة جبارة لله الكافي من وراها. المسافة صفر. المسافة بينك وبين تفريج كرباتك صفر. المسافة من قدرة الله وبين تغيير حياتك صفر
المسافة بينك وبين السعادة صفر. المسافة بينك وبين الفرج صفر. بس ادخل على تحقيق احلامك من باب اسم الله الكافي. الله يقدر. يغير لك الموقع بتاعك كله اوعى تستكفي بغير الله سبحانه وتعالى. واوعى تنسى ابدا اليس الله بكاف عبده؟ الاية دي لما نزلت آآ نزلت لما قريش حددوا النبي عليه الصلاة والسلام ان
اصنامهم هتذهب عقله انتقاما منه. لانه بيدعو للتوحيد اه الله الكافي يا جماعة. حبيب الله محمد عليه الصلاة والسلام كان بيصرف على تسع بيوت ازاي ؟ دي معجزة من معجزات اسم الله الكافي
كل واحد مننا عنده بيت واحد وبنلجأ للكافر عشر مرات في الشهر. عشان يكفي احتياجاتنا. الرسول عليه الصلاة والسلام. كان بيضع في كل بيت من بيوته قوت سنة مقدم يعني النبي عليه الصلاة والسلام في نهاية عمره ربنا كفاه لدرجة انه كان ممكن يجيب خزين تسع سنين في يوم واحد. لان هم تسع بيوت كل بيت بيجيب خزينة
سنة من استكفى بالله كفاه. شعار مهول من استكفى كفاه الله. مين اللي كفى نوح من الغرق والطوفان الا الكافي؟ مين بكفى ابراهيم من النار الا الكافي. مين اللي كفى يونس من بطن الحوت الا الكافي؟ مين اللي كفى موسى من جبروت فرعون وجنوده الا الكافي؟ مين اللي كفى يوسف
من مكر امرأة العزيز والنسوة الكافي من التوجيهات الحياتية لاسم الله الكافي انك انت يعني انت محتاج تقف مع نفسك في سؤال ازاي ربنا يتجلى على حياتي باسمه الكافي؟ الحاجات اللي ربنا يكفيني ويتجلى على حياتي باسمه الكاتب سببها. من اهم الاسباب زي ما كلمتكم في قصة غلام الاخدود
لما قال اللهم اكفنيهم بما شئت. ربنا ارسل له زلزال دمر جنود الملك. ونجاه وارسل له اعصار في البحر دمر جنود الملك ونجاه ليه يا جماعة ربنا كفاه كل الكفاية دي ليه ؟ لانه كان مشغول بالدعوة الى الله. الدعوة الى الله من اعزم اسباب كفاية الكافي للعبد. فمن جعل همه هو الله
كفاه الله هم كل شيء. ومن جعل همه هو الدعوة الى الله. كفاه الله هم كل شيء. ومن جعل همه هو نصرة دين الله. ونشر سنة رسول الله كفاه الله هم كل شيء. كمان من الاسباب اللي ربنا يتجلى عليك باسمه الكافي بها. كثرة الصلاة على حبيب الله عليه الصلاة والسلام
يا ريت يبقى لك ورد ولك ورد يومي من الصلاة على الرسول عليه الصلاة والسلام. عشان كده ابي بن كعب لما قال للنبي صلى الله عليه وسلم اجعل كل صلاتي
يا رسول الله يعني اعمل ورد يومي للصلاة عليك يبقى فيه متين تلتميت خمسميت مرة صلاة عليك يوميا ورد يومي؟ الرسول عليه الصلاة والسلام قال له ايه ؟ قال يكفيك الله ما اهمك في الدنيا والاخرة. ربنا سبحانه وتعالى يتجلى عليك باسمه الكافي ويكفي احتياجاتك ومصاريفك
ويكفيك في الازمات لو انت ادمنت الصلاة على رسول الله صلى الله عليه وسلم ومن اعظم الاسباب لتجلي الله عليك باسمه الكافي في كل حاجة في حياتك انك تلزم الدعاء العزيم
اللي عايزين نختم به رحلتنا العزيمة مع اسم الله الكافي. ونرفع ايدينا كلنا بالدعاء ده الوقتي وندعي به في نهاية هزه الرحلة الماتعة اللهم اكفنا بحلالك عن حرامك اللهم اكفنا بحلالك عن حرامك
اللهم اكفنا بحلالك عن حرامك. واغننا بفضلك واغننا بفضلك واغننا بفضلك عمن سواك سبحانك اللهم وبحمدك اشهد ان لا اله الا انت استغفرك واتوب اليك. انه رب العباد بسمه الكافي تمسك انا رأيت
انه رب العباد اني رأيت الرزق ضار. لو تحب حسوا بالاختناق كل هم واسع الرحمات رب العباد باسمه الكافي تمسك ان رأيت الدر مستني انه ورب العباد